History of the Later Han/卷03

肅宗孝章帝紀第三

肅宗孝章皇帝諱，顯宗第五子也. 母賈貴人. 永平三年，立為皇太子. 少寬容，好儒術，顯宗器重之.

十八年八月壬子，即皇帝位，年十九. 尊皇后曰皇太后. 壬戌，葬孝明皇帝于顯節陵.

冬十月丁未，大赦天下. 賜民爵，人二級，為父後及孝悌、力田人三級，脫無名數及流人欲占者人一級，爵過公乘得移與子若同產子；鰥、寡、孤、獨、篤癃、貧不能自存者粟，人三斛. 詔曰：「朕以眇身，托于王侯之上，統理萬機，懼失厥中，兢兢業業，未知所濟. 深惟守文之主，必建師傅之官. 《詩》不雲乎：'不愆不忘，率由舊章. '行太尉事節鄉侯憙，三世在位，為國元老；司空融，典職六年，勤勞不怠. 其以憙為太傅，融為太尉，並錄尚書事. '三事大夫，莫肯夙夜'，《小雅》之所傷也. '予違汝弼，汝無面從'，股肱之正義也. 群後百僚，勉思厥職，各貢忠誠，以輔不逮. 申敕四方，稱朕意焉. 」

十一月戊戌，蜀郡太守第五倫為司空.

詔征西將軍耿秉屯酒泉. 遣酒泉太守段彭救戊己校尉耿恭.

甲辰晦，日有食之. 於是避正殿，寢兵，不聽事五日. 詔有司各上封事.

十二月癸巳，有司奏言：「孝明皇帝聖德淳茂，劬勞日昊，身禦浣衣，食無兼珍. 澤臻四表，遠人慕化，僬僥、儋耳，款塞自至. 克伐鬼方，開道西域，威靈廣被，無思不服. 以烝庶為憂，不以天下為樂. 備三雍之教，躬養老之禮. 作登歌，正予樂，博貫六藝，不舍晝夜. 聰明淵塞，著在圖讖. 至德所感，通於神明. 功烈光于四海，仁風行於千載. 而深執謙謙，自稱不德，無起寢廟，掃地而祭，除日祀之法，省送終之禮. 遂藏主于光烈皇后更衣別室. 天下聞之，莫不悽愴. 陛下至孝烝烝，奉順聖德. 臣愚以為更衣在中門之外，處所殊別，宜尊廟曰顯宗，其四時DC4C袷，于光武之堂，間祀悉還更衣，共進《武德》之舞，如孝文皇帝袷祭高廟故事. 」制曰：「可. 」

是歲，年疫. 京師及三州大旱，詔勿收兗、豫、徐州田租、芻稿，其以見穀賑給貧人.

建初元年春正月，詔三州郡國：「方春東作，恐人稍受稟，往來煩劇，或妨耕農. 其各實核尤貧者，計所貸並與之. 流人欲歸本者，郡縣其實稟，令足還到，聽過止官亭，無雇舍宿. 長吏親躬，無使貧弱遺脫，小吏豪右得容奸妄. 詔書既下，勿得稽留，刺史明加督察尤無狀者. 」

丙寅，詔曰：「比年牛多疾疫，墾田減少，穀價頗貴，人以流亡. 方春東作，宜及時務. 二千石勉勸農桑，弘致勞來. 群公庶尹，各推精誠，專急人事. 罪非殊死，須立秋案驗. 有司明慎選舉，進柔良，退貪猾，順時令，理冤獄. '五教在寬'，帝《典》所美；'愷悌君子'，《大雅》所歎. 佈告天下，使明知朕意. 」

酒泉太守段彭討擊車師，大破之. 罷戊己校尉官.

二月，武陵澧中蠻叛.

三月甲寅，山陽、東平地震. 己巳，詔曰：「朕以無德，奉承大業，夙夜栗栗，不敢荒寧. 而災異仍見，與政相應. 朕既不明，涉道日寡；又選舉乖實，俗吏傷人，官職耗亂，刑罰不中，可不憂與！昔仲弓季氏之家臣，子游武城之小宰，孔子猶誨以賢才，問以得人. 明政無大小，以得人為本. 夫鄉舉裏選，必累功勞. 今刺史、守相不明真偽，茂才、孝廉歲以百數，既非能顯，而當授之政事，甚無謂也. 每尋前世舉人貢士，或起B04B畝，不系閥閱. 敷奏以言，則文章可采；明試以功，則政有異跡. 文質彬彬，朕甚嘉之. 其令太傅、三公、中二千石、二千石、郡國守相，舉賢良方正、能直言極諫之士各一人. 」

夏五月辛酉，初舉孝廉、郎中寬博有謀，任典城者，以補長、相.

秋七月辛亥，詔以上林池B054田賦與貧人.

八月庚寅，有星孛於天市.

九月，永昌哀牢夷叛.

冬十月，武陵郡兵討叛蠻，破降之.

十一月，阜陵王延謀反，貶為阜陵侯.

二年春三月辛醜，詔曰：「比年陰陽不調，饑饉屢臻. 深惟先帝憂人之本，詔書曰：'不傷財，不害人'，誠欲元元去末歸本. 而今貴戚近親，奢縱無度，嫁娶送終，尤為僭侈. 有司廢典，莫肯舉察. 《春秋》之義，以貴理賤. 今自三公，並宜明糾非法，宣振威風. 朕在弱冠，未知稼穡之艱難，區區管窺，豈能照一隅哉！其科條制度所宜施行，在事者備為之禁，先京師而後諸夏. 」

甲辰，罷伊吾廬屯兵.

永昌、越巂、益州三郡民、夷討哀牢，破平之.

夏四月戊子，詔還坐楚、淮陽事徙者四百餘家，令歸本郡. 癸巳，詔齊相省冰紈、方空E067、吹綸絮.

六月，燒當羌叛，金城太守郝崇討之，敗績，羌遂寇漢陽. 秋八月，遣行車騎將軍馬防討平之.

十二月戊寅，有星孛于紫宮.

三年春正月己酉，宗祀明堂. 禮畢，登靈台，望雲物. 大赦天下.

三月癸巳，立貴人竇氏為皇后. 賜爵，人二級、三老、孝悌、力田人三級，民無名數及流民欲占者人一級；鰥、寡、孤、獨、篤癃、貧不能自存者粟，人五斛.

夏四月己巳，罷常山呼沲石臼河漕.

行車騎將軍馬防破燒當羌於臨洮.

閏月，西域假司馬班超擊姑墨，大破之.

冬十二月丁酉，以馬防為車騎將軍.

武陵漊中蠻叛.

是歲，零陵獻芝草.

四年春二月庚寅，太尉牟融薨.

夏四月戊子，立皇子慶為皇太子. 賜爵，人二級，三老、孝悌、力田人三級，民無名數及流人欲自占者人一級；鰥、寡、孤、獨、篤癃、貧不能自存者粟，人五斛. 己醜，徙巨鹿王恭為江陵王，汝南王暢為梁王，常山王昞為淮陽王. 辛卯，封皇子伉為千乘王，全為平春王.

五月丙辰，車騎將軍馬防罷. 甲戌，司徒鮑昱為太尉，南陽太守桓虞為司徒.

六月癸醜，皇太后馬氏崩. 秋七月壬戌，葬明德皇后.

冬，牛大疫.

十一月壬戌，詔曰：「蓋三代導人，教學為本. 漢承暴秦，褒顯儒術，建立《五經》，為置博士. 其後學者精進，雖曰承師，亦別名家. 孝宣皇帝以為去聖久遠，學不厭博，故遂立《大、小夏侯尚書》，後又立《京氏易》. 至建武中，複置《顏氏、嚴氏春秋》，《大、小戴禮》博士. 此皆所以扶進微學，尊廣道藝也. 中元元年詔書，《五經》章句煩多，議欲減省. 至永平元年，長水校尉EA52奏言，先帝大業，當以時施行. 欲使諸儒共正經義，頗令學者得以自助. 孔子曰：'學之不講，是吾憂也. '又曰：'博學而篤志，切問而近思，仁在其中矣. '於戲，其勉之哉！」於是下太常，將、大夫、博士、議郎、郎官及諸生、諸儒會白虎觀，講議《五經》同異，使五官中郎將魏應承制問，侍中淳於恭奏，帝親稱制臨決，如孝宣甘露石渠故事，作《白虎議奏》.

是歲，甘露降泉陵、洮陽二縣.

五年春二月庚辰朔，日有食之. 詔曰：'朕新離供養，愆咎眾著，上天降異，大變隨之. 《詩》不雲乎：'亦孔之醜. '又久旱傷麥，憂心慘切. 公卿已下，其舉直言極諫、能指朕過失者各一人，遣詣公車，將親覽問焉. 其以岩穴為先，勿取浮華. 」

甲申，詔曰：「《春秋》書'無麥苗'，重之也. 去秋雨澤不適，今時複旱，如炎如焚. 凶年無時，而為備未至. 朕之不德，上累三光，震栗忉忉，痛心疾首. 前代聖君，博思咨諏，雖降災咎，輒有開匱反風之應. 令予小子，徒慘慘而已. 其令二千石理冤獄，錄輕系；禱五嶽四瀆，及名山能興雲致雨者，冀蒙不崇朝遍雨天下之報. 務加肅敬焉. 」

三月甲寅，詔曰：「孔子曰：'刑罰不中，則人無所措手足. '今吏多不良，擅行喜怒，或案不以罪，迫脅無辜，致令自殺者，一歲且多於斷獄，甚非為人父母之意也. 有司其議糾舉之. 」

荊、豫諸郡兵討破武陵漊中叛蠻.

夏五月辛亥，詔曰：「朕思遲直士，側席異聞. 其先至者，各以發憤吐懣，略聞子大夫之志矣，皆欲置於左右，顧問省納. 建武詔書又曰，堯試臣以職，不直以言語筆劄. 今外官多曠，並可以補任. 」戊辰，太傅趙憙薨.

冬，始行月令迎氣樂.

是歲，零陵獻芝草. 有八黃龍見於泉陵. 西域假司馬班超擊疏勒，破之.

六年春二月辛卯，琅邪王京薨.

夏五月辛酉，趙王盱薨.

六月丙辰，太尉鮑昱薨.

辛未晦，日有食之.

秋七月癸巳，以大司農鄧彪為太尉.

七年春正月，沛王輔、濟南王康、東平王蒼、中山王焉、東海王政、琅邪王宇來朝.

夏六月甲寅，廢皇太子慶為清河王，立皇子肇為皇太子.

己未，徙廣平王羨為西平王.

秋八月，飲酎高廟，DC4C祭光武皇帝、孝明皇帝. 甲辰，詔曰：「《書》雲：'祖考來假'，明哲之祀. 予末小子，質又菲薄，仰惟先帝烝烝之情，前修DC4C祭，以盡孝敬. 朕得識昭穆之序，寄遠祖之思. 今年大禮複舉，加以先帝之坐，悲傷感懷. 樂以迎來，哀以送往，雖祭亡如在，而空虛不知所裁，庶或饗之. 豈亡克慎肅雍之臣，辟公之相，皆助朕之依依. 今賜公錢四十萬，卿半之，及百官執事各有差. 」

九月甲戌，幸偃師，東涉卷津，至河內. 下詔曰：「車駕行秋稼，觀收穫，因涉郡界. 皆精騎輕行，無它輜重. 不得輒修道橋，遠離城郭，遣使逢迎，刺探起居，出入前後，以為煩擾. 動務省約，但患不能脫粟瓢飲耳. 所過欲令貧弱有利，無違詔書. 」遂覽淇園. 己酉，進幸鄴，勞饗魏郡守令已下，至於三老、門闌、走卒，賜錢各有差. 勞賜常山、趙國吏人，複元氏租賦三歲. 辛卯，車駕還宮. 詔天下系囚減死一等，勿笞，詣邊戍；妻子自隨，占著所在；父母同產欲相從者，恣聽之；有不到者，皆以乏軍興論. 及犯殊死，一切募下蠶室；其女子宮. 系囚鬼薪、白粲已上，皆減本罪各一等，輸司寇作. 亡命贖：死罪入縑二十匹，右趾至髡鉗城旦舂十匹，完城旦至司寇三匹，吏人有罪未發覺，詔書到自告者，半入贖.

冬十月癸醜，西巡狩，幸長安. 丙辰，祠高廟，遂有事十一陵. 遣使者祠太上皇于歷年，以中牢祠蕭何、霍光. 進幸槐裏. 岐山得銅器，形似酒樽，獻之. 又獲白鹿. 帝曰：「上無明天子，下無賢方伯. '人之無良，想怨一方. '斯器亦曷為來哉？」又幸長平，禦池陽宮，東至高陵，造舟於涇而還. 每所到幸，輒會郡縣吏人，勞賜作樂.

十一月，詔勞賜河東守、令、掾以下.

十二月丁亥，車駕還宮.

是歲，京師及郡國螟.

八年春正月壬辰，東平王蒼薨. 三月辛卯，葬東平憲王，賜鑾輅、龍旂.

夏六月，北匈奴大人率眾款塞降.

冬十二月甲午，東巡狩，幸陳留、梁國、淮陽、潁陽. 戊申，車駕還宮.

詔曰：「《五經》剖判，去聖彌遠，章句遺辭，乖疑難正，恐先師微言將遂廢絕，非所以重稽古，求道真也. 其令群儒選高才生，受學《左氏》、《穀梁春秋》、《古文尚書》、《毛詩》，以扶微學，廣異義焉. 」

是歲，京師及郡國螟.

元和元年春正月，中山王焉來朝. 日南徼外蠻夷獻生犀、白雉.

閏月辛醜，濟陰王長薨.

二月甲戌，詔曰：「王者八政，以食為本，故古者急耕稼之業，致耒F1EA之勤，節用儲蓄，以備凶災，是以歲雖不登而人無饑色. 自牛疫已來，谷食連少，良由吏教未至，刺史、二千石不以為負. 其令郡國募人無田欲徙它界就肥饒者，恣聽之. 到在所，賜給公田，為雇耕傭，賃種饣尚，貰與田器，勿收租五歲，除算三年. 其後欲還本鄉者，勿禁. 」

夏四月己卯，分東平國，封憲王蒼子尚為任城王.

六月辛酉，沛王輔薨.

秋七月丁未，詔曰：「《律》雲'驚者唯得榜、苔、立'. 又《令丙》，B258長短有數. 自往者大獄已來，掠考多酷，鑽鑽之屬，慘苦無極. 念其痛毒，怵然動心. 《書》曰'鞭作官刑'，豈雲若此？宜及秋冬理獄，明為其禁. 」

八月甲子，太尉鄧彪罷，大司農鄭弘為太尉. 癸酉，詔曰：「朕道化不德，吏政失和，元元未諭，抵罪於下. 寇賊爭心不息，邊野邑屋不修. 永惟庶事，思稽厥衷，與凡百君子，共弘斯道. 中心悠悠，將何以寄？其改建初九年為元和元年. 郡國中都官系囚減死一等，勿笞，詣邊縣；妻子自隨，占著在所. 其犯殊死，一切募下蠶室；其女子宮. 系囚鬼薪、白粲以上，皆減本罪一等，輸司寇作. 亡命者贖，各有差. 」丁酉，南巡狩，詔所經道上，郡縣無得設儲D266. 命司空自將徒支柱橋樑. 有遣使奉迎，探知起居，二千石當坐. 其賜鰥、寡、孤、獨、不能自存者粟，人五斛.

九月乙未，東平王忠薨. 辛醜，幸章陵，祠舊宅園廟，見宗室故人，賞賜各有差.

冬十月己未，進幸江陵，詔廬江太守祠南嶽，又詔長沙、零陵太守祠長沙定王、舂陵節侯、郁林府君. 還，幸宛.

十一月己醜，車駕還宮，賜從者各有差.

十二月壬子，詔曰：「《書》雲：'父不慈，子不祗，兄不友，弟不恭，不相及也. '往者妖言大獄，所及廣遠，一人犯罪，禁至三屬，莫得垂纓仕宦王朝. 如有賢才而沒齒無用，朕甚憐之，非所謂與之更始也. 諸以前妖惡禁錮者，一皆蠲除之，以明棄咎之路，但不得在宿衛而已. 」

二年春正月乙酉，詔曰：「《令》雲'人有產子者複，勿算三歲'. 今諸懷妊者，賜胎養穀人三斛，複其夫，勿算一歲，著以為令. 」又詔三公曰：「方春生養，萬物莩甲，宜助萌陽，以育時物. 其令有司，罪非殊死，且勿案驗，及吏人條書相告，不得聽受，冀以息事寧人，敬奉天氣. 立秋如故. 夫俗吏矯飾外貌，似是而非，揆之人事則悅耳，論之陰陽則傷化，朕甚饜之，甚苦之. 安靜之吏，悃逼無華，日計不足，月計有餘. 如襄城令劉方，吏人同聲謂之不煩，雖未有它異，斯亦殆近之矣. 間敕二千石各尚寬明，而今富奸行賂於下，貪吏枉法於上，使有罪不論而無過被刑，甚大逆也. 夫以苛為察，以刻為明，以輕為德，以重為威，四者或興，則下有怨心. 吾詔書數下，冠蓋接道，而吏不加理，人或失職，其咎安在？勉思舊令，稱朕意焉. 」

二月甲寅，始用《四分曆》.

詔曰：「今山川鬼神應典禮者，尚未鹹秩. 其議增修群祀，以祈豐年. 」丙辰，東巡狩. 己未，鳳皇集肥城. 乙丑，帝耕于定陶. 詔曰：「三老，尊年也. 孝悌，淑行也. 力田，勤勞也. 國家甚休之. 其賜帛人一匹，勉率農功. 」使使者祠唐堯于成陽靈台. 辛未，幸太山，柴告岱宗. 有黃鵠三十從西南來，經祠壇上，東北過於宮屋，翱翔升降. 進幸奉高. 壬申，宗祀五帝於汶上明堂. 癸酉，告祠二祖、四宗，大會外內群臣. 丙子，詔曰：「朕巡狩岱宗，柴望山川，告祀明堂，以章先勳. 其二王之後，先聖之胤，東後蕃衛，伯父伯兄，仲叔季弟，幼子童孫，百僚從臣，宗室眾子，要荒四裔，沙漠之北，蔥領之西，冒耏之類，跋涉懸度，陵踐阻絕，駿奔郊C549，鹹來助祭. 祖宗功德，延及朕躬. 予一人空虛多疚，纂承尊明，盥洗享薦，慚愧祗栗. 《詩》不雲乎：'君子如祉，亂庶遄已. '歷數既從，靈耀著明，亦欲與士大夫同心自新. 其大赦天下. 諸犯罪不當得赦者，皆除之. 複博、奉高、嬴，無出今年田租、芻稿. 」戊寅，進幸濟南.

三月己醜，進幸魯，祠東海恭王陵. 庚寅，祠孔子于闕裏，及七十二弟子，賜褒成侯及諸孔男女帛. 壬辰，進幸東平，祠憲王陵. 甲午，遣使者祠定陶太后、恭王陵. 乙未，幸東阿，北登太行山，至天井關.

夏四月乙巳，客星入紫宮. 乙卯，車駕還宮. 庚辰，假于祖禰，告祠高廟.

五月戊申，詔曰：「乃者鳳皇、黃龍、鸞鳥比集七郡，或一郡再見，及白烏、神雀、甘露屢臻. 祖宗舊事，或班恩施. 其賜天下吏爵，人三級；高年、鰥、寡、孤、獨帛，人一匹. 《經》曰：'無侮鰥寡，惠此煢獨. '加賜河南女子百戶牛、酒，令天下大酺五日. 賜公卿已下錢、帛各有差；及洛陽人當酺者布，戶一匹，城外三戶共一匹. 賜博士員弟子見在太學者布，人三匹. 令郡國上明經者，口十萬以上五人，不滿十萬三人. 」

改廬江為六安國，江陵複為南郡. 徙江陵王恭為六安王.

秋七月庚子，詔曰：「《春秋》於春每月書'王'者，重三正，慎三微也. 律十二月立春，不以報囚. 《月令》冬至之後，有順陽助生之文，而無鞠獄斷刑之政. 朕咨訪儒雅，稽之典籍，以為王者生殺，宜順時氣. 其定律，無以十一月、十二月報囚. 」

九月壬辰，詔：「鳳皇、黃龍所見亭部，無出二年租賦. 加賜男子爵，人二級；先見者帛二十匹，近者三匹，太守三十匹，令、長十五匹，丞、尉半之. 《詩》雲：'雖無德與汝，式歌且舞. '它如賜爵故事. 」

丙申，征濟南王康、中山王焉會烝祭.

冬十一月壬辰，日南至，初閉關梁.

三年春正月乙酉，詔曰：「蓋君人者，視民如父母，有D952怛之憂，有忠和之教，匍匐之救. 其嬰兒無父母親屬，及有子不能養食者，稟給如《律》. 」丙申，北巡狩，濟南王康、中山王焉、西平王羨、六發王恭、樂成王党、淮陽王丙、任城王尚、沛王定皆從. 辛醜，帝耕於懷.

二月壬寅，告常山、魏郡、清河、巨鹿、平原、東平郡太守、相曰：「朕惟巡狩之制，以宣聲教，考同遐邇，解釋怨結也. 今'四國無政，不用其良'，駕言出遊，欲親知其劇易. 前祠園陵，遂望祀華、霍，東C566貸宗，為人祈福. 今將禮常山，遂徂北土，曆魏郡，經平原，升踐堤防，詢訪耆老，鹹曰'往者汴門未作，深者成淵，淺則泥塗'. 追惟先帝勤人之德，B54D績遠圖，複禹弘業，聖跡滂流，至於海表. 不克堂構，朕甚慚焉. 《月令》，孟春善相丘陵土地所宜. 今肥田尚多，未有墾辟. 其悉以賦貧民，給與糧種，務盡地力，勿令遊手. 所過縣邑，聽半入今年田租，以勸農夫之勞. 」

乙丑，敕侍御史、司空曰：「方春，所過無得有所伐殺. 車可以引避，引避之；騑馬可輟解，輟解之. 《詩》雲：'敦彼行葦，牛羊勿踐履. '《禮》，人君伐一草木不時，謂之不孝. 俗知順人，莫知順天. 其明稱朕意. 」

戊辰，進幸中山，遣使者祠北嶽. 出長城. 癸酉，還幸元氏，祠光武、顯宗於縣舍正堂；明日又祠顯宗於姓生堂，皆奏樂. 三月丙子，詔高邑令祠光武於即位壇. 複元氏七年徭役. 己卯，進幸趙. 庚辰，祠房山于靈壽. 辛卯，車駕還宮. 賜從行者各有差.

夏四月丙寅，太尉鄭弘免，大司農宋田為太尉.

五月丙子，司空第五倫罷，太僕袁安為司空.

秋八月乙丑，幸安邑，觀鹽池. 九月，至自安邑.

冬十月，北海王基薨.

燒當羌叛，寇隴西.

是歲，西域長史班超擊斬疏勒王.

章和元年春三月，護羌校尉傅育追擊叛羌，戰歿.

夏四月丙子，令郡國中都官系囚減死一等，詣金城戍.

六月戊辰，司徒桓虞免. 癸卯，司空袁安為司徒，光祿勳任隗為司空.

秋七月癸卯，齊王晃有罪，貶為蕪湖侯. 壬子，淮陽王昞薨.

鮮卑擊破北單于，斬之.

燒當羌寇金城，護羌校尉劉盱討之，斬其渠帥.

壬戌，詔曰：「朕聞明君之德，啟迪鴻化，緝熙康B06C，光照六幽，訖惟人面，靡不率俾，仁風翔於海表，威霆行乎鬼區. 然後敬恭明祀，膺五福之慶，獲來儀之貺. 朕以不德，受祖宗弘烈. 乃者鳳皇仍集，麒麟並臻，甘露宵降，嘉谷滋生，芝草之類，歲月不絕. 朕夙夜祗畏上天，無以彰於先功. 今改元和四年為章和元年. 《秋令》：'是月養衰老，授幾杖，行糜粥飲食. '其賜高年二人共布帛各一匹，以為醴酪. 死罪囚犯法在丙子赦前而後捕系者，皆減死，勿笞，詣金城戍. 」

八月癸酉，南巡狩. 壬午，遣使者祠昭靈後於小黃園. 甲申，征任城王尚會睢陽. 戊子，幸梁. 己醜，遣使祠沛高原廟，豐枌榆社. 乙未，幸沛，祠獻王陵，征會東海王政. 乙未晦，日有食之. 九月庚子，幸彭城，東海王政、沛王定、任城王尚皆從. 辛亥，幸壽春. 壬子，詔郡國中都官系囚減死罪一等，詣金城戍；犯殊死者，一切募下蠶室；其女子宮；系囚鬼薪、白粲已上，減罪一等，輸司寇作. 亡命者贖：死罪縑二十匹，右趾至F7D5鉗城旦舂七匹，完城旦至司寇三匹；吏民犯罪未發覺，詔書到自告者，半入贖. 複封阜陵侯延為阜陵王. 己未，幸汝陰. 冬十月丙子，車駕還宮.

北匈奴屋蘭儲等率眾降.

是歲，西域長史班超擊莎車，大破之. 月氏國遣使獻扶拔、師子.

二年春正月，濟南王康、阜陵王延、中山王焉來朝. 二月壬辰，帝崩于章德前殿，年三十三. 遺詔無起寢廟，一如先帝法制.

論曰：魏文帝稱「明帝察察，章帝長者」. 章帝素知人厭明帝苛切，事從寬厚. 感陳寵之義，除慘獄之科. 深元元之愛，著胎養之令. 奉承明德太后，盡心孝道. 割裂名都，以崇建周親. 平徭簡賦，而人賴其慶. 又體之以忠恕，文之以禮樂. 故乃蕃輔克諧，群後德讓. 謂之長者，不亦宜乎！在位十三年，郡國所上符瑞，合於圖書者數百千所. 烏呼懋哉！

贊曰：肅宗濟濟，天性愷悌. 于穆後德，諒惟淵體. 左右藝文，斟酌律禮. 思服帝道，弘此長懋. 儒館獻歌，戎亭虛候. 氣調時豫，憲平人富.